Document ID: 31996D0539

KOMISSION PÄÄTÖS,
tehty 4 päivänä syyskuuta 1996,
eläinten terveyttä koskevista vaatimuksista ja terveystodistuksesta hevosen siemennesteen tuonnissa (ETA:n kannalta merkityksellinen teksti) (96/539/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säännösten eläinten terveyttä koskevat vaatimukset 13 päivänä heinäkuuta 1992 annetun neuvoston direktiivin 92/65/ETY (1), sellaisena kuin se on viimeksi muutettuna komission päätöksellä 95/176/EY (2), ja erityisesti sen 11 artiklan 2 kohdan ja sen 17 ja 18 artiklan,
sekä katsoo, että
päätöksellä 94/63/EY (3) komissio laati väliaikaisen luettelon kolmansista maista, joista jäsenvaltiot lampaiden, vuohien ja hevoseläinten siemennesteen, munasolujen ja alkioiden tuonnin sekä sikaeläinten munasolujen ja alkioiden tuonnin,
olisi vahvistettava eläinten terveyttä koskevat vaatimukset ja terveystodistus hevosen tuoreen, jäähdytetyn ja pakastetun siemennesteen jäsenvaltioihin tuontia varten neuvoston direktiivin 92/65/ETY säännösten mukaisesti,
tietyt hevosten tarttuvat taudit leviävät siemennesteen mukana; sen vuoksi eläimille olisi kyseisten tautien tunnistamiseksi tehtävä erityisiä eläinten terveyttä koskevia kokeita, jotka olisi suoritettava erityisen koeohjelman mukaisesti sen mukaan, onko luovuttajaoritta siirretty ennen siemennesteen keräysjaksoa ja sen aikana, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden on sallittava hevoseläinten tuoreen, jäähdytetyn tai pakastetun siemennesteen tuonti, jos kyseinen siemenneste täyttää liitteessä olevassa terveystodistuksen mallissa esitetyt vaatimukset ja jos sen mukana on tällainen todistus asianmukaisesti täytettynä.
2 artikla
Tätä päätöstä sovelletaan 1 päivästä lokakuuta 1996.
3 artikla
Tämä päätös on osoitettu kaikille jäsenvaltioille.
Tehty Brysselissä 4 päivänä syyskuuta 1996.

Labels: 3
6